L 16/2
SK
Úradný vestník Európskej únie
18.1.2023
(5)
V Únii sa pravidelne konajú podujatia s akrobatickými holubmi.
Spočívajú v zhromažďovaní holubov, ktoré môžu pochádzať z viacerých členských štátov a ktoré ich držitelia prepravujú v klietkach zo zariadení pôvodu, kde sa zvyčajne chovajú, na miesto podujatia.
Na mieste podujatia sa vtáky vypustia na predvedenie letu a následne sa vrátia do klietok, v ktorých ich prepravujú späť do zariadenia pôvodu.
Tieto podujatia sa preto môžu považovať za výstavy rovnocenné s výstavami organizovanými pre dravé vtáky.
Článok 67 by sa preto mal zmeniť s cieľom rozšíriť požiadavky na výstavy s ukážkami lovu dravými vtákmi počas letu na všetky rovnocenné typy výstav a špecifikovať podmienky týkajúce sa premiestňovania zvierat na takéto podujatia a z nich.
(6)
Okrem toho sa v článku 71 delegovaného nariadenia (EÚ) 2020/688 od prevádzkovateľov vyžaduje, aby vtáky chované v zajatí premiestňovali do iného členského štátu iba v prípade, ak ich sprevádza certifikát zdravia zvierat, ktorý vydal príslušný orgán členského štátu pôvodu.
V uvedenom článku sa stanovujú aj určité výnimky z tejto povinnosti.
Vzhľadom na zmeny článku 67 je potrebné zohľadniť tieto zmeny vo výnimkách stanovených v článku 71 ods.
2 a 3. článok 71 by sa preto mal zodpovedajúcim spôsobom zmeniť.
(7)
V článku 81 ods.
2 delegovaného nariadenia (EÚ) 2020/688 sa stanovujú podrobnosti o obsahu certifikátu zdravia zvierat pre vtáky chované v zajatí.
Vzhľadom na možnosť, ktorá sa týmto nariadením zavádza v článku 67, pokiaľ ide o premiestňovanie vtákov chovaných v zajatí, ktoré sa zhromažďujú v jednom registrovanom zariadení nachádzajúcom sa v členskom štáte pôvodu, je vhodné špecifikovať požiadavky, ktoré by sa mali v tomto konkrétnom prípade splniť.
Článok 81 ods.
2 by sa preto mal zodpovedajúcim spôsobom zmeniť.
(8)
V článku 91 delegovaného nariadenia (EÚ) 2020/688 sa uvádzajú podrobné informácie, pokiaľ ide o zodpovednosť príslušného orgánu za certifikáciu zdravia zvierat, a v odseku 1 písm.
e) uvedeného článku sa stanovujú osobitné ustanovenia týkajúce sa vtákov chovaných v zajatí.
S cieľom stanoviť vykonávanie identifikačných a fyzických kontrol, ako aj dokladových kontrol v prípade, že sa vtáky chované v zajatí určené na výstavu v inom členskom štáte dočasne zhromažďujú a držia v zariadení na účely certifikácie, je vhodné tieto ustanovenia doplniť.
Článok 91 by sa preto mal zodpovedajúcim spôsobom zmeniť.
(9)
Nariadenie (EÚ) 2020/688 by sa preto malo zmeniť,
PRIJALA TOTO NARIADENIE:
Článok 1 Delegované nariadenie (EÚ) 2020/688 sa mení takto: 1.
Článok 67 sa nahrádza takto: „Článok 67 Požiadavky na premiestňovanie vtákov chovaných v zajatí, ktoré sú určené na výstavy 1.
Prevádzkovatelia premiestňujú vtáky chované v zajatí na výstavu v inom členskom štáte len v prípade, ak tieto zvieratá spĺňajú podmienky stanovené v článku 59. 2.
Pred premiestnením na výstavu v inom členskom štáte môžu prevádzkovatelia v určitom členskom štáte zhromažďovať vtáky chované v zajatí v jednom registrovanom zariadení nachádzajúcom sa v tom istom členskom štáte za týchto podmienok: a) vtáky chované v zajatí zostávajú v uvedenom zariadení najviac 12 hodín; b) v čase zhromažďovania drží príslušné zariadenie len vtáky chované v zajatí určené na príslušnú výstavu; c) všetky vtáky chované v zajatí zhromaždené v zariadení pochádzajú priamo z registrovaných alebo schválených zariadení, v ktorých sú držané nepretržite a v ktorých spĺňajú podmienky stanovené v článku 59.